Alexander Haig

Aleksandras Heigas (, 1924 m. gruodžio 2 d. – 2010 m. vasario 20 d.) – Jungtinių Valstijų politikas, generolas, Valstybės sekretorius.

 Biografija 
Gimė Respublikonų partijos teisininko trijų vaikų šeimoje Bala Cynwyd vietovėje Pensilvanijos valstijos pietryčiuose. 1942 m. baigė Ardmoro vidurinę mokyklą. 1947 m. baigė studijas JAV karo akademijoje.https://www.theguardian.com/world/2010/feb/20/alexander-haig-obituary Alexander Haig obituary Karo tarnybą pradėjo Kanzase, vėliau tarnavo Kentukyje ir Japonijoje dislokuotuose JAV pajėgose. 

Prasidėjus Korėjos karui, tarnavo JAV generolo D. Makarturo štabe.http://historycentral.com/documents/HaigKorea.html Lessons of the Forgotten War Vėliau tęsė tarnybą JAV sausumos pajėgų X korpuso štabe, dalyvavo keliuose karo mūšiuose. 1955 m. baigė verslo administravimo studijas Kolumbijos verslo mokykloje. Nuo 1958 m. iki 1959 m. tarnavo JAV pajėgose Europoje. 1961 m. baigė tarptautinių santykių studijas Džordžtauno universitete. Iki 1966 m. tarnavo įvairiuose JAV pajėgų štabuose. 1966 m. paskirtas vadovauti 1-osios pėstininkų divizijos, kovojusios Vietname, batalionui. Karo metu pakeltas į pulkininkus, pasižymėjo keliuose mūšiuose; vėliau buvo paskirtas 1-osios divizijos brigados vadu. 1969 m. pradėjo dirbti JAV nacionalinio saugumo patarėjo H. Kisindžerio kariniu padėjėju. 1969 m. jam suteiktas brigados generolo laipsnis. 1970 m. paskirtas JAV nacionalinio saugumo patarėjo pavaduotoju. 1972 m. pakeltas į generolus majorus. Nuo 1973 m. iki 1974 m. Baltųjų rūmų aparato vadovas. Votergeito skandalo metu atliko svarbų vaidmenį, leidusį tuo metu funkcionuoti JAV prezidento administracijai, taip pat derybose, kurių metu prezidentas R. Niksonas atsistatydino, o šias pareigas perėmė Dž. Fordas.https://web.archive.org/web/20100223215932/http://www.nytimes.com/2010/02/21/us/politics/21haig.html Alexander M. Haig Jr., 85, Forceful Aide to 2 Presidents, Dies  Nuo 1974 m. iki 1979 m. NATO Jungtinių ginkluotųjų pajėgų Europoje vadas. 1979 m. birželio 25 d. Monse Vokietijos teroristinė grupuotė Raudonosios armijos frakcija įvykdė nesėkmingą pasikėsinimą prieš A. Heigą.http://www.nytimes.com/1993/11/25/world/german-guilty-in-79-attack-at-nato-on-alexander-haig.html German Guilty in '79 Attack At NATO on Alexander Haig  

1981 m. naujasis JAV prezidentas R. Reiganas paskyrė A. Heigą Valstybės sekretoriumi. 1982 m. balandžio mėnesį, dar iki Folklandų karo, A. Heigas nesėkmingai bandė sutaikyti Argentiną ir Jungtinę Karalystę, o karo veiksmams prasidėjus, pareiškė, kad JAV uždraus parduoti Argentinai ginklus ir suteiks materialinę paramą Jungtinei Karalystei.http://www.telegraph.co.uk/news/uknews/defence/9767707/US-wanted-to-warn-Argentina-about-South-Georgia.html US wanted to warn Argentina about South Georgia Buvo Prezidento R. Reigano politikos, kuria siekta stabdyti SSRS ekspansionizmą, iniciatorius. Dėl nesutarimų su kitais Prezidento R. Reigano administracijos nariais, 1982 m. birželio 25 d. atsistatydino iš pareigų. Nesėkmingai bandė dalyvauti 1988 m. JAV Prezidento rinkimuose. 1992 m. išleido atsiminimų knygą. Mirė 2010 m. vasario 20 d.

|-

 Šaltiniai 

Kategorija:JAV valstybės sekretoriai
Kategorija:JAV diplomatai
Kategorija:JAV generolai